# სატრანსპორტო სქემების მომზადების მომსახურების ტექნიკური დავალება

## შესავალი

GWP-ს დაგეგმილი აქვს შეისყიდოს სატრანსპორტო სქემების მომზადების მომსახურება, რათა ხელი შეუწყოს კომპანიის ეფექტურ და უწყვეტ მუშაობას. GWP ყოველთვიურად ახორციელებს სხვადასხვა წყალსადენისა და წყალარინების ქსელების რეაბილიტაციის პროექტებს. ყოველწლიური რეაბილიტირებული ქსელის სიგრძე შეადგენს 40 დან 50 კილომეტრამდე, ხოლო სარეაბილიტაციო პროექტების რაოდენობა მერყეობს 40 დან 80 მდე. საშუალოდ თითოეული პროექტის სარეაბილიტაციო ქსელის სიგრძე მერყეობს 200 მეტრიდან 900 მეტრამდე. თითოეული პროექტის შესრულებისათვის GWP-ს ესაჭიროება სატრანსპორტო სქემები, მათი შემდგომი შეთანხმების მიზნით შესაბამის უწყებებში. ტენდერის მიზანია გამოავლინოს კვალიფიციური პრეტენდენტი, რომელიც ჩარჩო ხელშეკრულების გაფორმების შემდეგ 1 წლის ვადის პერიოდში შესაბამისი დაკვეთის მიღების შემდეგ მოახდენს თითოეული პროექტისთვის სატრანსპორტო სქემის მომზადებას.

## შესასყიდი მომსახურება მოიცავს:

1. **დამკვეთის მოთხოვნის შესაბამისად, საპროექტო ადგილზე გასვლას პროექტის მენეჯერთან ერთად** და არსებული სიტუაციის შესწავლას, შემდგომ სატრანსპორტო სქემის მომზადების მიზნით.

2. **სატრანსპორტო სქემის მომზადებას (არსებული მოთხოვნების შესაბამისად),** რომლის დროსაც გათვალისწინებული უნდა იქნას შემდეგი ფაქტორები:

2.1 მუნიციპალური ტრანსპორტის მოძრაობის მარშრუტები;

2.2 დღის საათებში ინტენსიური მოძრაობის ქუჩებზე (ტროტუარზე, გამწვანების და საპარკინგე ზოლებში) სამუშაოების წარმოების შესაძლებლობის შესათანხმებლად შესაბამისი სქემების მომზადება;

2.3 გზის სრული დაკეტვის საჭიროების შემთხვევაში, შემოვლითი მარშრუტის სქემატური ნახაზის მომზადება, გზის სივიწროვის და ქსელის სიღრმის გათვალისწინებით ან/და სრული დაკეტვის საჭიროების მიუხედავად, დროებითი განცალკავების პრინციპით სქემების მომზადება (ქუჩის მნიშვნელობიდან, არსებული სატრანსპორტო მოძრაობის ინტენსიობიდან გამომდინარე);

2.4 საჭიროების შემთხვევაში, რამდენიმე ეტაპიანი სატრანსპორტო სქემის მომზადება (მაგ. შესაბამისი უწყების მოთხოვნაა გზის საფარის სრული აღდგენა, ასეთ შემთხვევაში სატრანსპორტო სქემა უნდა მომზადდეს გზის ორივე მხარისათვის და არა მხოლოდ განათხარის მხარეს);

3. **სატრანსპორტო სქემების შეთანხმება განხორციელდება GWP-ს მიერ.**

სატრანსპორტო სქემასთან ერთად, საჭიროების შემთხვევაში, უნდა მომზადდეს სხვა დამხმარე დოკუმენტაცია, რომელიც საჭიროა შეთანხმებისა და ნებართვის დროულ მიღებისათვის.

ნებისმიერი სირთულის სატრანსპორტო სქემებისა და შესაბამისი დოკუმენტაციის მომზადების ვადა არ უნდა აღემატებოდეს 24-დან 72-მდე საათს. იმ შემთხვევაში თუ აღნიშნულ ვადაში, GWP-ს არ მიეწოდება მომზადებული სქემა, ჩაითვლება რომ სამუშაოს შესრულების ვადა დარღვეულია, რომელზეც იმოქმედებს შესაბამისი საჯარიმო სანქციები (ვადაგადაცილების ერთჯერადი ჯარიმა 1000 ლარის ოდენობით. იმ შემთხვევაში თუ შესაბამისმა უწყებამ მოითხოვა შესათანხმებლად წარდგენილი სქემის ცვლილება, კომპანია ვალდებულია აღნიშნული ცვლილება განახორციელოს 1 სამუშაო დღის ვადაში.

**სატრანსპორტო სქემების მომზადების დავალების გაცემა შემდეგნაირად განხორციელდება:**

ტენდერში გამარჯვებულ კომპანიებს, დავალებებების გაეზავნება ელექტრონული ფოსტის მეშვეობით, GWP –ს პროექტების მართვის დეპარტამენტის მიერ. მისაწოდებელი ინფორმაცია მოიცავს:

DWG -ს ფაილს: სადაც შესაძლებელი იქნება აღნიშნული ფორმატით დოკუმენტაციის მიწოდება. სხვა შემთხვევაში კი მოხდება ორტოფოტოს მიწოდება.

დავალების მიღებიდან 1 საათის განმავლობაში, ტენდერში გამარჯვებული კომპანია ვალდებულია ან დაადასტუროს ან არგუმენტირებულად უარყოს და/ან მოითხოვოს დამატებითი ინფორმაცია, რომელიც საჭიროა შესაბამისი სატრანსპორტო სქემის მომზადებისათვის. იმ შემთხვევაში თუ უკუკავშირი არ განხორციელდება ზემოთ მითითებულ ვადაში, დავალების მიცემის ვადის აღრიცხვა დაიწყება ელ. ფოსტის მისამართზე დავალების მიწოდებიდან. დავალებების მიცემა განხორციელდება სამუშაო საათებში დილის 9 საათიდან საღამოს 18:00 საათამდე. დავალების შესრულების ვადა განისაზღვრება 24 საათიდან- 72 საათამდე. ამ ვადის განმავლობაში მომზადებული სქემა უნდა მიეწოდოს GWP-ს, რათა დადგინდეს რამდენად დაცულია წინამდებარე ტექნიკური დავალებით გათვალისწინებული მოთხოვნები. გადახედვას მოახდეს კომპანიის პროექტების მართვის დეპარტამენტი. იმ შემთხვევაში თუ მოწოდებული სქემაში აღმოჩნდება, რომ არ არის გათვალისწინებული დამკვეთის ზემოთ ჩამოთვლილი მოთხოვნები, ან/და დავალების მიცემის ელექტრონული ფოსტით გაზიარებული მოთხოვნები, ტენდერში გამარჯვებული პრეტენდენტი ვალდებულია გამოასწოროს სქემა 1 სამუშაო დღის ვადაში.

## **ანგარიშსწორება**

წინამდებარე ტექნიკური დავალების საფუძველზე გაფორმებული ხელშეკრულების ფარგლებში, გაწეული მომსახურების ანაზღაურება განხორციელდება თითოეული პროექტისთვის მომზადებული სქემის შესაბამისად ყოველთვიური მიღება-ჩაბარების აქტის საფუძველზე.

## ტენდერში მიღებული შეთავაზებების უნდა მოიცავდეს შემდეგ ინფორმაციას:

1. შემოთავაზებული ერთი სატრანსპორტო სქემის ფასი (ფასის მოწოდება შესაძლებელია თავისუფალ ფორმატში, თუმცა გასათვალისწინებელია, რომ ფასი უნდა იყოს ფიქსირებული).

2. თანამშრომელთა რაოდენობა და მათი კვალიფიკაცია (თანამშრომელთა სია, რომელშიც მოცემული უნდა იყოს პირადი ნომრები და თითოეულის საკონტაქტო ინფორმაცია);

3. ინვენტარის ჩამონათვალი (საკუთრებაში არსებული);

4. მსგავსი სამუშაოს გამოცდილება - პრეტენდენტმა უნდა წარმოადგინოს მომზადებული სატრანსპორტო სქემების სია, რომელშიც მითითებული უნდა იყოს შესრულების პერიოდი, დამკვეთი, შეთანხმების (ნებართვის კოდი/ნომერი);

5. დამკვეთი კომპანიების მიერ გაცემული სარეკომენდაციო წერილები;

GWP იტოვებს უფლებას გადაამოწმოს ეს ინფორმაცია და არასწორი ინფორმაციის მომწოდებელი პრეტენდენტი დიკვალიფიცირდება შერჩევის პროცესიდან.

**გასათვალისწინებელი გარემოებები:**

1. ტენდერში გამარჯვებული კომპანიისთვის მიცემული დავალებების ზემოთნახსენები რაოდენობა არის GWP-ს 2024 და 2025 წლის (7თვის) წინა პერიოდის სტატისტიკაზე დაყრდნობით გამოთვლილი, რომელიც ხელშეკრულების გაფორმების შემდეგ შესაძლოა შეიცვალოს შემდეგი მიზეზების გამო:

1. ჯამურად წლის განმავლობაში განსახორციელებელი პროექტების მატება-კლება;

2. სეზონურობა;

3. GWP-ს სტრატეგიული შიდა გადაწყვეტილებები, რომელმაც შეიძლება გავლენა იქონიოს ბიზნეს მოდელზე და შესაბამისად შეცვალოს (მკვეთრად გაზარდოს და შეამციროს) შესასრულებელი პროექტების რაოდენობა;

4. ქვეყანაში არსებული საკანონმდებლო და არსებული ნორმატივების ცვლილებები, რომელმაც შეიძლება გავლენა იქონიოს შესასყიდი მომსახურების რაოდენობაზე ან მის განხორციელების წესზე;